Økonomi og næringsliv på Antigua og Barbuda
Store norske leksikon,Geografi,Verdens geografi,Nord- og Mellom-Amerika,Antigua og Barbudas geografi
Økonomien på Antigua og Barbuda var lenge dominert av sukkerproduksjon, og sukker var inntil 1960 viktigste eksportvare. Nedgang i sukkerprisene på verdensmarkedet har redusert næringens betydning. Det dyrkes nå frukt, grønnsaker og bomull. Landet har også husdyrhold.
Turistindustrien er viktigste næringsvei både med hensyn til verdi og sysselsetting. Det fremstilles for øvrig rom, lær, maskiner og apparater, elektriske komponenter og møbler. Landet har noe fiskeindustri. Utenrikshandel Landet har et stort underskudd i handelsbalansen med utlandet. Det eksporteres petroleumsprodukter (re-eksport), fisk og fiskeprodukter, husholdningsapparater, elektriske komponenter med mer. Viktigste handelspartnere er de øvrige CARICOM-landene samt USA og Storbritannia. Samferdsel Det er dypvannskai ved Saint John's og stor havn for cruiseskip. Det er stor lystbåthavn i English Harbour på sørkysten av Antigua, hvor det også er internasjonal lufthavn (V. C. Bird). Les mer i Store norske leksikon Antigua og Barbuda Antigua og Barbudas befolkning Antigua og Barbudas historie Antigua og Barbudas politiske system